У Вікіпедыі ёсць артыкулы пра іншых асоб з прозвішчам Флемінг.

Сэр **Сэндфард Флемінг** (англ.: Sandford Fleming; 7 студзеня 1827 — 22 ліпеня 1915) — інжынер, які стварыў чыгуначную сетку Канады.

Дзякуючы Флемінгу свет быў умоўна падзелены на часавыя паясы — ідэю абгрунтаваў у 1869 годзе Чарлз Ф. Дауд, дырэктар школы з Саратога Спрынгс, а сэр Сэндфард Флемінг актыўна падтрымаў яе. Таксама ён быў дызайнерам першых канадскіх паштовых марак.

Біяграфія
---------

Нарадзіўся ў Керкалдзі, Файф, Шатландыя. У 14-гадовым узросце стаў памочнікам каморніка. У 18-гадовым узросце разам са старэйшым братам пераехаў у Канаду. Браты доўга падарожнічалі па Канадзе, наведалі большасць буйных гарадоў краіны, пакуль не пасяліліся ў Пітэрбара. У 1849 годзе Стэнфард Флемінг уладкаваўся каморнікам. У тым жа 1849 годзе стаў студэнтам Каралеўскага Канадскага інстытута. Спачатку інстытут планаваўся як установа па практычных курсах для інжынераў і геадэзістаў. Але пазней у ім сабралася ўплывовая навуковая супольнасць. У 1851 годзе Стэндфард Флемінг узяў удзел у распрацоўцы першай канадскай маркі Threepenny Beaver.

Спачатку працаваў геадэзістам, пасля быў павышаны да галоўнага інжынера Паўночнай Канадскай чыгункі. Флемінг актыўна падтрымліваў адмову ад драўляных мастоў на карысць металічных. У гэтым перыяд шмат канфліктуе з архітэктарам Фрэдэрыкам Уільямам Камберлендам.

У 1862 годзе Флемінгу даручылі будаўніцтва транскантынентальнай чыгункі. Далёка не ўсе падтрымлівалі яго ідэю будаваць металічныя чыгуначныя масты — дужа дарагімі яны былі. Толькі пазней кіраўніцтва зразумела іх надзейнасць і пажараўстойлівасць.

У 1863 годзе прызначаны галоўным урадавым геадэзістам Новай Шатландыі. На гэтай пасадзе ўзначальваў будаўніцтва адной з новых чыгуначных ліній. Неўзабаве Флемінг адмаўляецца супрацоўнічаць з падрадчыкамі з-за, на яго думку, занадта высокіх цэн. Яму прапанавалі заняцца будаўніцтвам самому. Флемінг будуе чыгуначную лінію параўнальна танна і ашчаджае значныя бюджэтныя сродкі.

У 1880 годзе пакідае геадэзію і ўладкоўваецца ў Каралеўскі Інстытут Кінгстана, дзе застаецца на пасадзе ганаровага рэктара да канца жыцця.

Зноскі
------

1. ↑  *University of Toronto, Laval University* SANDFORD FLEMING // Dictionary of Canadian Biography, Dictionnaire biographique du Canada / G. Brown, D. Hayne, F. Halpenny et al. — UTP, Presses de l'Université Laval, 1959. — ISSN 0420-0446; 0070-4717 Праверана 9 кастрычніка 2017.<a href='https://wikidata.org/wiki/Track:Q1067935'></a><a href='https://wikidata.org/wiki/Track:Q180865'></a><a href='https://wikidata.org/wiki/Track:Q3101851'></a><a href='https://wikidata.org/wiki/Track:Q7896496'></a><a href='https://wikidata.org/wiki/Track:Q5546378'></a><a href='https://wikidata.org/wiki/Track:Q55723359'></a><a href='https://wikidata.org/wiki/Track:Q3402572'></a><a href='https://wikidata.org/wiki/Track:Q5479642'></a><a href='https://wikidata.org/wiki/Track:Q838302'></a>
2. ↑  *Hill R. G.* Sandford Arnot Fleming // Biographical Dictionary of Architects in Canada 1800-1950 — 2009.<a href='https://wikidata.org/wiki/Track:Q89220992'></a>
3. 1 2   Праверана 28 лістапада 2020.

Спасылкі
--------

* Sir Sandford Fleming  (англ.)
* Біяграфія С. Флемінга  (руск.)

|  |  |
| --- | --- |
| ⚙️   Тэматычныя сайты | The Peerage |
| Слоўнікі і энцыклапедыі | Канадская · Britannica (онлайн) · Оксфардскі біяграфічны |
| Генеалогія і некрапалістыка | Find a Grave · WikiTree · Geni.com |
| 

| Нарматыўны кантроль |
| --- |
| BAV: ADV10216915 · BIBSYS: 61869 · BNC: a1230993x · BNE: XX1271253 · BNF: 14413134x · GND: 122518942 · ISNI: 0000 0001 1569 1017 · LCCN: n50004171 · NTA: 203185250 · NUKAT: n2007155416 · PTBNP: 222090 · SUDOC: 079704581 · VIAF: 45185262 |

 |